**Oznam**

**pre návštevníkov Liptovskej knižnice G. F. Belopotockého v Liptovskom Mikuláši**

**– opatrenia od 8.11.2021**

Vážení návštevníci, oznamujeme Vám, že od pondelka 8.11.2021 je okres Liptovský Mikuláš **v 3.** **stupni ohrozenia** podľa platného Covid Automatu (čierna farba) a knižnica je povinná postupovať v zmysle platných vyhlášok ÚVZ SR č. 253/2021 a 254/2021, konkrétne

Liptovská knižnica G. F. Belopotockého v Liptovskom Mikuláši umožňuje vstup

do priestorov knižnice a poskytuje svoje služby výlučne

v **režime Kompletne zaočkovaná osoba.**

**Za kompletne zaočkovanú osobu sa považuje:**

- osoba najmenej 14 dní po aplikácii 2. dávky očkovacej látky proti ochoreniu Covid-19 s dvojdávkovou schémou,

- osoba najmenej 21 dní po aplikácii 1. dávky očkovacej látky proti ochoreniu Covid-19 s jednodávkovou schémou,

- osoba najmenej 14 dní po aplikácii 1. dávky očkovacej látky proti ochoreniu Covid-19, ak bola prvá dávka očkovania proti ochoreniu Covid-19 podaná v intervale do 180 dní od prekonania ochorenia Covid-19,

- osoba do 12 rokov a 2 mesiacov veku.

**Podmienky vstupu do knižnice:**

- povinnosť nosenia respirátorov v interiéri knižnice s výnimkou detí do 6 rokov veku, osôb so závažnými poruchami autistického spektra a osôb so stredným a ťažkým mentálnym alebo sluchovým postihnutím,

- preukázať sa platným Covid-pasom pri výpožičnom pulte,

- aplikovať si dezinfekciu na ruky pri vstupe na výpožičný úsek,

- dodržiavať odstupy minimálne 2 metre,

- v priestoroch knižnice sa môže zdržiavať 1 osoba na 15 m² plochy.

**Podujatia,** ktoré sa budú v knižnici uskutočňovať, môžu navštíviť len plne zaočkované osoby. Podujatia pre školopovinné deti sa nebudú realizovať.

**Vrátenie kníh** je možné aj prostredníctvom biblioboxu.

Odporúčame využívať ponuku on line služieb knižnice.

V priestoroch knižnice je zakázané konzumovať potraviny a nápoje.

**Prosíme Vás o rešpektovanie prijatých opatrení – chránime sa navzájom.**